
18 Ιουλίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2443 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τρόττος κατανομής εσόδων από πλειστηριασμούς 
δικαιωμάτων εκπομπών αερίων θερμοκηπίου για 
το έτος 2017. 

2 Συμπλήρωση - τροποποίηση της απόφασης κα¬ 
θορισμού ανωτάτου ορίου επιτρεπομένων ημε¬ 
ρών κίνησης εκτός έδρας των υπηρετούντων 
στο Τμήμα Πολιτικής Προστασίας Περιφερειακής 
Ενότητας Χαλκιδικής της Αυτοτελούς Διεύθυνση 
Πολιτικής Προστασίας στην Περιφέρεια Κεντρι¬ 
κής Μακεδονίας για το έτος 2017. 

3 Έγκριση μεταβολής γνωστικού αντικειμένου Δρα¬ 
κούλη Γιαννουκάκου. 

ΑΠΟΦΑΣΕΙΣ 

Αριθμ. Οικ. 31540 (1) 

Τρόπος κατανομής εσόδων από πλειστηρια- 
σμούς δικαιωμάτων εκπομπών αερίων θερμο¬ 
κηπίου για το έτος 2017. 

Ο ΥΠΟΥΡΓΟΣ ΚΑΙ Ο ΑΝΑΠΛΗΡΩΤΗΣ 
ΥΠΟΥΡΓΟΣ ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Έχοντας υπόψη: 

Ι.Το ν. 3468/2006 «Παραγωγή Ηλεκτρικής Ενέργειας 
από Ανανεώσιμες Πηγές Ενέργειας και Συμπαραγωγή 
Ηλεκτρισμού και Θερμότητας Υψηλής Απόδοσης και λοι¬ 
πές διατάξεις» (ΦΕΚ ΑΊ29), όπως ισχύει και ειδικότερα 
το άρθρο 25 αυτού. 

2. Το ν. 4001/2011 «Για τη λειτουργία Ενεργειακών 
Αγορών Ηλεκτρισμού και Φυσικού Αερίου, για Έρευνα, 
Παραγωγή και δίκτυα μεταφοράς Υδρογονανθράκων και 
άλλες ρυθμίσεις» (ΦΕΚ Α' 179), όπως ισχύει. 

3. Το ν. 4277/2014 «Νέο Ρυθμιστικό Σχέδιο Αθήνας- 
Αττικής και άλλες διατάξεις» (ΦΕΚ Α' 156), όπως ισχύει 
και ιδίως το άρθρο 47 αυτού. 

4. Το ν. 4369/2016 «Εθνικό Μητρώο Επιτελικών Στε¬ 
λεχών Δημόσιας Διοίκησης, Βαθμολογική Διάρθρωση 
Θέσεων, Συστήματα Αξιολόγησης, Προαγωγών και 
Επιλογής Προϊσταμένων» (ΦΕΚ Α' 33) και ειδικότερα το 
άρθρο 50 αυτού. 


5. Το ν. 4409/2016 «Πλαίσιο για την ασφάλεια στις 
υπεράκτιες εργασίες... » (ΦΕΚ Α' 136) και ειδικότερα το 
άρθρο 47 αυτού. 

δ.Την Οδηγία 2003/87/ΕΚ του Ευρωπαϊκού Κοινοβου¬ 
λίου και του Συμβουλίου, της 13ης Οκτωβρίου 2003, σχε¬ 
τικά με τη θέσπιση συστήματος εμπορίας δικαιωμάτων 
εκπομπής αερίων θερμοκηπίου εντός της Κοινότητας και 
την τροποποίηση της οδηγίας 96/61 /ΕΚτου Συμβουλίου 
(ΕΕ ί 275 της 25.10.2003, ο. 32) όπως τροποποιήθηκε από 
την Οδηγία 2009/29/ΕΚ του Ευρωπαϊκού Κοινοβουλίου 
και του Συμβουλίου, της 23ης Απριλίου 2009, για τροπο¬ 
ποίηση της οδηγίας 2003/87/ΕΚ με στόχο τη βελτίωση 
και την επέκταση του συστήματος εμπορίας δικαιωμά¬ 
των εκπομπής αερίων θερμοκηπίου της Κοινότητας (ΕΕ 
1140 της 5.6.2009, ο. 63) και ισχύει. 

7. Την κοινή υπουργική απόφαση Η.Π. 54409/2632/2004 
(ΦΕΚ ΒΊ931) «Σύστημα εμπορίας δικαιωμάτων εκπο¬ 
μπής αερίων θερμοκηπίου σε συμμόρφωση με τις δια¬ 
τάξεις... », όπως ισχύει. 

8. Την κοινή υπουργική απόφαση Α.Π. ΑΠΕΗΛ/οικ. 
21906/2014 (ΦΕΚ Β' 3304) «Ενίσχυση για επιχειρήσεις 
τομέων και υποτομέων που εκτίθενται σε σημαντικό 
κίνδυνο διαρροής άνθρακα, λόγω του κόστους δικαιω¬ 
μάτων του συστήματος...». 

9. Τη βασική αρχή του Διεθνούς και Ευρωπαϊκού Δικαί¬ 
ου ενάντια στη κλιματική αλλαγή δηλαδή την αρχή της 
κοινής αλλά διαφοροποιημένης ευθύνης («ΡπηαρΙθ οί 
Θοιπιηοη όυΐ Οίίίθΐ'θηΐώΐθά ΒθεροηείόίΙίΐγ») την οποία 
καθιέρωσε το πρωτόκολλο του Κιότο. 

10. Την Ανακοίνωση της Ευρωπαϊκής Επιτροπής αρ. 
5ννϋ(2012) 130 και 131 τελικό «Κατευθυντήριες γραμμές 
για ορισμένα μέτρα κρατικών ενισχύσεων στο πλαίσιο 
του συστήματος εμπορίας δικαιωμάτων εκπομπής αε¬ 
ρίων θερμοκηπίου μετά το 2012», (ΕΕ 0 158 της 5.6.2012, 
ο. 4), όπως ισχύει. 

11 .Την ανακοίνωση της Ευρωπαϊκής Επιτροπής σχετι¬ 
κά με την τροποποίηση της Ανακοίνωσης της Επιτροπής 
«Κατευθυντήριεςγραμμέςγια ορισμένα μέτρα κρατικής 
ενίσχυσης στο πλαίσιο του συστήματος εμπορίας δικαι¬ 
ωμάτων εκπομπής αερίων θερμοκηπίου μετά το 2012» 
(ΕΕ € 387 της 15.12.2012, σ.6). 

12. Την απόφαση της Ευρωπαϊκής Επιτροπής αρ. 
278/2011 «σχετικά με τον καθορισμό ενωσιακών με¬ 
ταβατικών κανόνων για την εναρμονισμένη δωρεάν 

Τεύχος Β' 2443/18.07.2017 


κατανομή δικαιωμάτων εκπομπής κατ' εφαρμογή του 
άρθρου 10α της οδηγίας 2003/87/ΕΚ του Ευρωπαϊ¬ 
κού Κοινοβουλίου και του Συμβουλίου», (ΕΕ Ε 130 της 
17.05.201 Ί,σελ. 1). 

13. Την υπ' αριθμ. 6/09.06.2017 γνωμοδότηση της 
Ρυθμιστικής Αρχής Ενέργειας (ΡΑΕ) σχετικά με την κα¬ 
τανομή των εσόδων από πλειστηριασμούς αδιάθετων 
δικαιωμάτων εκπομπών αερίων θερμοκηπίου, για το 
ημερολογιακό έτος 2017. 

14. Τις διατάξεις του άρθρου 90 του «Κώδικα Νομο¬ 
θεσίας για την Κυβέρνηση και τα Κυβερνητικά Όργα¬ 
να» που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Όργανα» (ΦΕΚ Α'98). 

15. Το π.δ. 100/2014 «Οργανισμός Υπουργείου Περι¬ 
βάλλοντος, Ενέργειας και Κλιματικής Αλλαγής» (ΑΊ 67). 

16. Το π.δ. 70/2015 «Ανασύσταση των Υπουργείων 
Πολιτισμού και Αθλητισμού, Υποδομών, Μεταφορών 
και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Αιγαίου 
και μετονομασία του σε Υπουργείο Ναυτιλίας και Νη¬ 
σιωτικής Πολιτικής. Μετονομασία του Υπουργείου Πο¬ 
λιτισμού, Παιδείας και θρησκευμάτων σε Υπουργείο 
Παιδείας, Έρευνας και θρησκευμάτων, του Υπουργεί¬ 
ου Οικονομίας, Υποδομών, Ναυτιλίας και Τουρισμού 
σε Υπουργείο Οικονομίας, Ανάπτυξης και Τουρισμού 
και του Υπουργείου Παραγωγικής Ανασυγκρότησης, 
Περιβάλλοντος και Ενέργειας σε Υπουργείο Περιβάλ¬ 
λοντος και Ενέργειας. Μεταφορά Γενικής Γραμματείας 
Βιομηχανίας στο Υπουργείο Οικονομίας, Ανάπτυξης και 
Τουρισμού» (Α' 114). 

17. Το π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

18. Τη με αριθ. Υ198/2016 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Περιβάλλοντος και Ενέργειας, Σωκράτη Φάμελλο» 
(Β'3722). 

19. Την κοινή υπουργική απόφαση 31654/ΕΘΥ1415/ 
20.7.2010 «Σύσταση Ταμείου Χαρτοφυλακίου (Κεφα¬ 
λαίου) με την επωνυμία «ΤΑΜΕΙΟ ΕΞΟΙΚΟΝΟΜΩ ΚΑΤ' 
ΟΙΚΟΝ», όπως έχει τροποποιηθεί και ισχύει (Β' 1262). 

20. Το γεγονός ότι από τις διατάξεις της παρούσας, 
δεν προκύπτει δαπάνη για τον κρατικό προϋπολογισμό, 
αποφασίζουμε: 

Άρθρο 1 

Σκοπός 

Με την παρούσα απόφαση ρυθμίζεται ο τρόπος κατα¬ 
νομής των εσόδων από πλειστηριασμούς δικαιωμάτων 
εκπομπών αερίων θερμοκηπίου για το έτος 2017, σύμ¬ 
φωνα με την παράγραφο Α.2. του άρθρου 25 του ν. 3468/ 
2006, όπως τροποποιήθηκε και ισχύ-ει με το άρθρο 50 
του ν. 4369/2016 και το άρθρο 47 του ν. 4409/2016. 

Άρθρο 2 

Κατανομή εσόδων 

Τα έσοδα από τους πλειστηριασμούς των δικαιωμά¬ 
των εκπομπών αερίων θερμοκηπίου κατανέμονται ως 
ακολούθως για το έτος 2017: 


α. Ποσοστό εβδομήντα δύο τοις εκατό (72%) των 
εσόδων αποτελεί πόρο του Ειδικού Λογαριασμού του 
άρθρου 143 του ν. 4001/2011, όπως ισχύει. 

β. Ποσοστό δεκαπέντε τοις εκατό (15%) των εσόδων 
διατίθεται για να καλύψει τις ανάγκες της ενίσχυσης 
για επιχειρήσεις τομέων και υποτομέων που εκτίθενται 
σε σημαντικό κίνδυνο διαρροής άνθρακα, όπως προ- 
βλέπεται στην υπ' αριθμ. κοινή υπουργική απόφαση 
ΑΠ/21906/2014 (ΦΕΚ Β'3304).Τυχόν ποσό, το οποίο δεν 
χρησιμοποιείται για τον παραπάνω σκοπό αποτελεί πόρο 
της παραπάνω παραγράφου (α), δηλ. του Ειδικού Λογα¬ 
ριασμού του άρθρου 143 του ν. 4001 /2011, όπως ισχύει. 

γ. Ποσοστό δώδεκα κι εννέα δέκατα τοις εκατό (12,9%) 
των εσόδων διατίθεται για την άμεση ενίσχυση παρεμβά¬ 
σεων για βελτίωση ενεργειακής απόδοσης υφιστάμενων 
οικιών. Οι ανωτέρω πόροι συνδυάζονται με πόρους του 
«ΤΑΜΕΙΟΥ ΕΞΟΙΚΟΝΟΜΩ ΚΑΤ' ΟΙΚΟΝ» (κοινή υπουρ¬ 
γική απόφαση 31654/ΕΘΥ1415/20.7.2010 - ΦΕΚ 1262/ 
Β/6.8.2010) για την υλοποίηση παρεμβάσεων εξοικο¬ 
νόμησης ενέργειας σε υφιστάμενες οικίες στο πλαίσιο 
της κοινής υπουργικής απόφασης με αριθμ. πρωτ. Φ.Β1/ 
Ε2.1/244/6/5.1.2011 (ΦΕΚ Β'54/26.01.2011) με τίτλο 
«Προκήρυξη του Προγράμματος “Εξοικονόμηση Κατ' 
Οίκον”, που θα υλοποιηθεί στο πλαίσιο του ΕΣΠΑ 2007- 
2013», όπως κάθε φορά τροποποιείται και ισχύει. Προς 
επίτευξη του ανωτέρω σκοπού, οι πόροι μεταφέρονται 
σε σχετικό τραπεζικό λογαριασμό του Δικαιούχου του 
ανωτέρω Προγράμματος, ΕθνικόΤαμείο Επιχειρηματικό¬ 
τητας και Ανάπτυξης ΑΕ (ΕΤΕΑΝ ΑΕ). Πόροι που τυχόν δεν 
χρησιμοποιηθούνγια το ανωτέρω Πρόγραμμα, διατίθε¬ 
νται από την ΕΤΕΑΝ ΑΕ σε λοιπά προγράμματα εξοικονό¬ 
μησης ενέργειας στον κτιριακό τομέα, που σχεδιάζονται 
από το Υπουργείο Περιβάλλοντος και Ενέργειας. 

δ. Ποσοστό ένα δέκατο τοις εκατό (0,1 %) των εσόδων 
διατίθεται στο Εθνικό Κέντρο Περιβάλλοντος και Αει¬ 
φόρου Ανάπτυξης (ΕΚΠΑΑ) για την αποκλειστική υπο¬ 
στήριξη του έργου της Διεύθυνσης Κλιματικής Αλλαγής 
και Ποιότητας της Ατμόσφαιρας του Υπουργείου Περι¬ 
βάλλοντος και Ενέργειας και ειδικότερα για υλοποίηση 
δράσεων που σχετίζονται με την καλύτερη εφαρμογή 
των διατάξεων της οδηγίας 2003/87/ΕΚ «σχετικά με τη 
θέσπιση συστήματος εμπορίας δικαιωμάτων εκπομπής 
αερίων θερμοκηπίου εντός της Κοινότητας... » όπως 
ισχύει, και των αποφάσεων και κανονισμών της, καθώς 
και δράσεων που αφορούν σε θέματα Κλιματικής Αλ¬ 
λαγής. Τυχόν ποσό που δεν θα χρησιμοποιηθεί για τους 
ανωτέρω σκοπούς αποτελεί πόρο της παραπάνω παρα¬ 
γράφου (α), δηλ. του Ειδικού Λογαριασμού του άρθρου 
143 του ν. 4001 /2011, όπως ισχύει. 

Άρθρο 3 

Καταργούμενες διατάξεις 

Κάθε διάταξη που αντίκειται στις διατάξεις της παρού¬ 
σας απόφασης ή ανάγεται σε θέματα που ρυθμίζονται 
από αυτήν καταργείται. 

Άρθρο 4 

Έναρξη ισχύος 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 




Τεύχος Β' 2443/18.07.2017 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Ιουλίου 2017 

Ο Υπουργός Ο Αναπληρωτής Υπουργός 

ΓΕΩΡΓΙΟΣ ΣΤΑΘΑΚΗΣ ΣΩΚΡΑΤΗΣ ΦΑΜΕΛΛΟΣ 


Αριθμ. 11493 _ (2) 

Συμπλήρωση - τροποποίηση της απόφασης κα¬ 
θορισμού ανωτάτου ορίου επιτρεπόμενων ημε¬ 
ρών κίνησης εκτός έδρας των υπηρετούντων 
στο Τμήμα Πολιτικής Προστασίας Περιφερεια¬ 
κής Ενότητας Χαλκιδικής της Αυτοτελούς Διεύ¬ 
θυνση Πολιτικής Προστασίας στην Περιφέρεια 
Κεντρικής Μακεδονίας για το έτος 2017. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ-ΘΡΑΚΗΣ 

Έχοντας υπόψη: 

1. Τις διατάξεις του άρθρου 280 του ν. 3852/2010 
(ΦΕΚ 87/Α77.6.010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης-Πρόγραμμα 
Καλλικράτης». 

2. Τις διατάξεις του άρθρου 3 της υποπαραγράφου 
Δ.9 της παραγράφου Δ του άρθρου 2 του ν. 4336/2015 
(ΦΕΚ 94/Α/) «Συνταξιοδοτικές διατάξεις - Κύρωση του 
Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό Σταθερότητας και ρυθμίσεις για την 
υλοποίηση της Συμφωνίας Χρηματοδότησης.». 

3. Τις διατάξεις του άρθρου 8 παρ. Α περ. ββ του 
π.δ. 142/2010 (ΦΕΚ 235/Α727.12.2010 «Οργανισμός 
της Αποκεντρωμένης Διοίκησης Μακεδονίας - Θράκης. 

4. Την αριθ. πρωτ. 14138/15.5.2017 απόφαση του 
Υπουργού Εσωτερικών στο με αριθ. ΦΕΚ 250/τ.Υ.Ο.Δ.Δ./ 
26.05.2017, αναφορικά με τον διορισμό του Ιωάννη Σάβ¬ 
βα του Κωνσταντίνου στη θέση του Συντονιστή της Απο¬ 
κεντρωμένης Διοίκησης Μακεδονίας - Θράκης. 

5. Την αριθ. 35748/30.05.2017 απόφαση Συντονιστή 
Αποκεντρωμένης Διοίκησης Μακεδονίας - Θράκης, περί 
παροχής εξουσιοδότησης υπογραφής πράξεων και εγ¬ 
γράφων (ΦΕΚ 1971/τ.Β707.06.2017). 

6. Την υπ' αριθμ. 88729/09.01.2017 (ΦΕΚ 579/Β7 
24.02.2017) απόφασή, που αφορά στο ανώτατο όριο 
επιτρεπομένων ημερών κίνησης εκτός έδρας υπαλλή¬ 
λων υπηρετούντων στιςΔιευθύνσειςτης Περιφερειακής 
Ενότητας Χαλκιδικής για το έτος 2017. 

7. Το με αριθ. πρωτ. 218095/863/01.06.2017 έγγρα¬ 
φο του Τμήματος Ανθρωπίνων Πόρων της Περιφερει¬ 
ακής Ενότητας Χαλκιδικής, σε συνέχεια της αριθ. πρωτ. 
Φ311/97/23.05.2017έγγραφηςεισήγησηςτουΤμήματος 
Πολιτικής Προστασίας Περιφερειακής Ενότητας Χαλκιδι¬ 
κής, σχετικά με την συμπλήρωση - τροποποίηση με τον 
επιτρεπόμενο ετήσιο συμψηφισμό των δικαιούμενων 
ημερών εκτός έδρας ανά μήνα, για έναν υπάλληλο του 
εν λόγω Τμήματος Πολιτικής Προστασίας στην Περιφε¬ 
ρειακή Ενότητα Χαλκιδικής, έτους 2017, όπως ειδικότερα 
αναγράφεται σε αυτό. 


8. Το γεγονός ότι δεν προκαλείται πρόσθετη δαπάνη, 
στον προϋπολογισμό της Περιφέρειας Κεντρικής Μακε¬ 
δονίας, από την εφαρμογή της ανωτέρω συμπλήρωσης - 
τροποποίησης της απόφασης, σύμφωνα και με το ανω¬ 
τέρω έγγραφο, από αυτό που είχε προϋπολογισθεί στην 
αριθ. πρωτ. 88729/09.01.2017 (ΦΕΚ 579/Β724.02.2017) 
αρχική απόφαση, αποφασίζουμε: 

Συμπληρώνουμε - τροποποιούμε την αριθ. πρωτ. 
88729/09.01.2017 (ΦΕΚ 579/Β724.02.2017) αρχική από¬ 
φαση μας, αναφορικά με το ανώτατο ορίου επιτρεπομέ- 
νων ημερών κίνησης εκτός έδρας των υπηρετούντων 
στο Τμήμα Πολιτικής Προστασίας Περιφερειακής Ενό¬ 
τητας Χαλκιδικής της Αυτοτελούς Διεύθυνση Πολιτικής 
Προστασίαςτης Περιφέρειας Κεντρικής Μακεδονίαςγια 
το έτος 2017, ως προς τον παρακάτω συνημμένο πίνακα: 


ΚΑΤΗ¬ 

ΓΟΡΙΑ 

ΚΛΑΔΟΣ 

ΕΙΔΙΚΟΤΗΤΑ 

ΑΡΙΘΜΟΣ 
ΥΠΑΛ¬ 
ΛΗΛΩΝ * 
ΑΡΙΘΜΟ 
ΗΜΕΡΩΝ 

ΤΕ 

ΜΗΧΑΝΟΛΟΓΩΝ - 
ΜΗΧΑΝΙΚΩΝ 

ΜΗΧΑΝΙΚΩΝ 

1*60 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Θεσσαλονίκη, 3 Ιουλίου 2017 
Ο Συντονιστής Αποκεντρωμένης Διοίκησης 
ΙΩΑΝΝΗΣ ΣΑΒΒΑΣ 


Αριθμ. 100/2017-3017 (3) 

Έγκριση μεταβολής γνωστικού αντικειμένου 
Δρακούλη Γιαννουκάκου. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΕΘΝΙΚΟΥ 
ΚΕΝΤΡΟΥ ΕΡΕΥΝΑΣ ΦΥΣΙΚΩΝ ΕΠΙΣΤΗΜΩΝ 
«ΔΗΜΟΚΡΙΤΟΣ» 

Έχοντας υπόψη: 

1. Τον Ιδρυτικό νόμο 1514/1985 «Ανάπτυξη της επιστη¬ 
μονικής και τεχνολογικής έρευνας» (ΦΕΚ Α' 13/8.2.1985). 

2. Το π.δ. 71/1987 «Οργανισμός του Εθνικού Κέντρου 
Έρευνας Φυσικών Επιστημών «ΔΗΜΟΚΡΙΤΟΣ» (ΕΚΕΦΕ 
«Δ»)» - (ΦΕΚ Α'43/30.3.1987) όπως έχει συμπληρωθεί με 
το π.δ. 583/1988 «Συμπλήρωση του π.δ. 71 /1987 «Οργανι¬ 
σμός του Εθνικού Κέντρου Έρευνας Φυσικών Επιστημών 
«Δημόκριτος» ΦΕΚ 43/Α/1987» - (ΦΕΚ Α'281 /14.12.1988) 
και τροποποιηθεί με το π.δ. 19/2000 «Τροποποίηση του 
π.δ. 71/1987 «Οργανισμός του Εθνικού Κέντρου Έρευ¬ 
νας Φυσικών Επιστημών «Δημόκριτος» (ΕΚΕΦΕ «Δ») 
ΦΕΚ 43/Α/β7» - (ΦΕΚ Α' 15/3.2.2000). 

3. Την υπουργική απόφαση 4909/ΦΟΡ/258/1995 «Εσω¬ 
τερικός Κανονισμός Λειτουργίας Εθνικού Κέντρου Έρευ¬ 
νας Φυσικών Επιστημών «Δημόκριτος» (ΕΚΕΦΕ «Δ»)» - 
(ΦΕΚ Β' 221/28.3.1995) όπως ισχύει με ν. 4403/2016 
(ΦΕΚ 123/τ.Α'/7.7.2016) (άρθρο 43 παρ. 2). 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2443/18.07.2017 


4. Τον ν. 4452/2017 (ΦΕΚ 17/Α715.02.2017) άρθρο 28. 

5. Τον ν. 4386/2016, άρθρο 16 «Αντικατάσταση του 
άρθρου 18 του ν. 4310/2014». 

6. Τον ν. 4093/2012 (ΦΕΚ 222/Α712.11.2012). 

7. Την με αρ. πρωτ. 110/1/659/8.2.2006 απόφαση του 
Διευθυντή ΕΚΕΦΕ «Δ» και Προέδρου του Δ.Σ., με την 
οποία μεταβιβάστηκαν αρμοδιότητες στον Πρόεδρο, 
την Προϊσταμένη Διεύθυνσης Διοικητικού, την Προϊστα- 
μένηΤμ. Προσωπικού, κ.λπ. 

8. Την με αρ. πρωτ. 110/1/11.100/14.7.2011 απόφα¬ 
ση του Δ/ντή ΕΚΕΦΕ «Δ» και Προέδρου του Δ.Σ., ανα- 
πλήρωσης Προϊσταμένων Τμημάτων της Διεύθυνσης 
Διοικητικού. 

9. Την με αρ. πρωτ. 100/2013-317/23.01.2013 απόφα¬ 
ση του Διευθυντή ΕΚΕΦΕ «Δ» και Προέδρου του Δ.Σ., 
τοποθέτησης Προϊσταμένων Διευθύνσεων ΕΚΕΦΕ «Δ». 

10. Την με την με αριθμ. 15403/08.02.2017 απόφαση 
του Υπουργού και του Αναπληρωτή Υπουργού Παιδείας 
Έρευνας και Θρησκευμάτων (ΦΕΚ 58/ΥΘΔΔ/08.02.2017) 
«Διορισμός Γ. Νούνεση στη θέση του Δ/ντή του ΕΚΕΦΕ «Δ»». 


11. Την με α.π. 270/2017-511/30.03.2017 αίτηση του 
Δρακούλη Γιαννουκάκου περί μεταβολής του γνωστικού 
αντικειμένου του. 

12. Το με α.π. 260/2017-1607/30.05.2017 Υπηρεσιακό 
Σημείωμα του ΙΠΡΕΤΕΑ με το επισυναπτόμενο σε αυτό 
το από τις 22.04.2017 απόσπασμα πρακτικού της 10ης 
συνεδρίασης του ΕΣΙ του ΙΠΡΕΤΕΑ με τη διατύπωση της 
σύμφωνης γνώμης του. 

13. Το με α.π. 010/2017-334/03.07.2017 απόσπασμα 
πρακτικού της 607ης συνεδρίασης του Δ.Σ. του ΕΚΕΦΕ «Δ». 

14. Το γεγονός ότι δεν προκαλείται δαπάνη σε βάρος 
του τακτικού προϋπολογισμού, αποφασίζουν: 

Την έγκριση μεταβολής του γνωστικού αντικειμένου 
τουΔρακούλη Γιαννουκάκου, Ερευνητή Α'Βαθμίδαςτου 
ΙΠΡΕΤΕΑ από «Ανάπτυξη τεχνικών και μεθόδων ανίχνευ¬ 
σης παθολογικών γονιδίων» σε «Γενετική του Ανθρώπου». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 4 Ιουλίου 2017 

Ο Διευθυντής ΕΚΕΦΕ «Δ» και Πρόεδρος του Δ.Σ. 

ΓΕΩΡΓΙΟΣ ΝΟΥΝΕΡΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.0ΐ(4>6ί.αΓ 












